# Urnenedsetjing

Urnenedsetjing vert nytta når det er ynske om det. Til vanleg er det inga kyrkjeleg teneste ved denne handlinga. (Sjå likevel Allmenne føresegner punkt 9 om eventuell jordpåkasting.)

Den som er heden om å stå føre nedsetjinga, kan nytta heile eller noko av ordninga.

### Salme

### Nedsetjing av urna

Urna vert sett ned i jorda.

### Skriftlesing

Lat oss høyra Herrens ord.

Herren vår Gud skal gjera døden til inkjes for alltid. Han skal turka tårene av alle andlet. Jes 25,8

Dette forgjengelege må verta ikledt uforgjengelegdom, og dette døyelege ikledt udøyelegdom. Men når dette forgjen­ gelege er ikledt uforgjengelegdom, og dette døyelege er ikledt udøyelegdom, då vert det ordet oppfylt som står skrive: Døden er gløypt og sigeren vunnen. Død, kvar er din brodd? Død, kvar er din siger? Men Gud vere takk, som gjev oss siger ved vår Herre Jesus Kristus! 1 Kor 15,53-55.57

### Herrens bøn

Lat oss be Herrens bøn.

**A |** **Fader vår, du som er i himmelen! Lat namnet ditt helgast. Lat riket ditt koma. Lat viljen din råda på jorda så som i himmelen. Gjev oss i dag vårt daglege brød. Forlat oss vår skuld, som vi og forlet våre skuldmenn. Før oss ikkje ut i freisting, men frels oss frå det vonde. For riket er ditt, og makta og æra i all æve. Amen.**

### Velsigning

Vår Herre Jesu Kristi nåde, Guds kjærleik og Den Heilage Andens samfunn vere med dykk/ oss alle.

### Salme